પ્રાપ્ત માહિતી અનુસાર ઝાલોદ તાલુકાના લીંબડીનગરમાં રહેતા જયેશભાઈ બાબુલાલ પંચાલ જ્વેલર્સની દુકાન ધરાવે છે. દરમિયાન રાત્રિના સમયે અજાણ્યા શખ્સો તેમના મકાનની છત ઉપર આવેલા દરવાજાનો નકુચો તોડીને અંદર પ્રવેશ્યા હતા. તેમજ ત્રીજા માળે મુકેલી તિજોરી તોડીને અંદરથી 15 કિલો ચાંદીના દાગીના અને 19 તોલા સોનાના દાગીના મળીને કુલ રૂ. 6.60 લાખની મતાની ચોરી કરી હતી. આ બનાવની જાણ થતા ઉચ્ચ અધિકારીઓ સહિતનો પોલીસ કાફલો સ્થળ પર દોડી ગયો હતો.